Document ID: 32008R0458

KOMMISSIONENS FORORDNING (EF) Nr. 458/2008
af 26. maj 2008
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (1), særlig artikel 19 og 20, og
ud fra følgende betragtninger:
(1)
Formandskabet for Kimberley-processens certificeringsordning har i meddelelse af 20. november 2007 besluttet at tilføje Republikken Congo på listen over deltagende parter pr. 8. november 2007.
(2)
Bilag II bør ændres i overensstemmelse hermed.
(3)
Bulgarien, Tyskland og Rumænien har underrettet Kommissionen om ændringer i oplysningerne om deres fællesskabsmyndigheder.
(4)
Bilag III bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes af bilag I til nærværende forordning.
Artikel 2
Bilag III til forordning (EF) nr. 2368/2002 erstattes af bilag II til nærværende forordning.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. maj 2008.

Labels: 10
14
7
3
18